Adolph von Menzel
*Die Tafelrunde*(*Rundt bordet*) av A. von Menzel
**Adolph Friedrich Erdmann von Menzel** (før 1898: **Adolph Friedrich Erdmann Menzel**, født 8. desember 1815 i Breslau, død 9. februar 1905 i Berlin) var en tysk kunstner kjent for tegninger, raderinger og malerier.

Liv og virke
------------

### Bakgrunn

Faren var rektor på en pikeskole, og ville utdanne sin sønn til å bli professor, men uten å ødelegge guttens kunstneriske tilbøyeligheter. Han ble foreldreløs som 17-åring, og fikk da ansvaret for å forsørge sine småsøsken. 

### Tegner, maler

Året etter (1833) fikk han illustrere Goethes lille dikt *Künstlers Erdenwallen* med pennetegninger som ble omsatt til litografier. Samme teknikk ble brukt på flere andre verker, som: *Denkwürdigkeiten aus der Brandenburgisch-Preußischen Geschichte* og *Die fünf Sinne* foruten diplomer og andre stasdokumenter for selskaper og foreninger.

*Avisleser*, blyant, Menzel, 1891.
Fra 1839 til 1842 laget han 400 tegninger til illustrasjoner for Franz Kuglers verk *Geschichte Friedrichs des Grossen* (Fredrik den stores historie). Han fulgte opp med *Friedrichs der Grossen Armee in ihrer Uniformierung*(Armeuniformene under Fredrik den store), *Soldaten Friedrichs der Grossen* (Fredrik den stores soldater) og endelig, på bestilling av kong Friedrich Wilhelm IV: *Illustrationen zu den Werken Friedrichs des Grossen* (1843–1849) (illustrasjoner til Fredrik den stores egne verker).

Disse verkene etablerte Menzel blant de største illustratørene på den tid.

Samtidig hadde han sett seg som oppgave å lære malerkunst uten lærerhjelp. Etterhvert ble det en variert samling bilder som dels dreide seg om Fredrik den stores tid, og dels var scener fra hverdag og fest i hans samtid. Det var titler som: *Tuileriene*, *Festmiddag*, *Til skrifte,* *Smia*, *Markedsplassen i Verona.* Da han fikk bestilling på et maleri fra kroningen av Wilhelm I av Tyskland i Königsberg, malte han nøyaktig det han så uten hensyn til de tradisjoner som slike offisielle malerier skulle ta hensyn til.

Han ble etter hvert tildelt priser og andre æresbevisninger, blant annet «Den svarte ørns orden» i 1898, som var en adelig sak med rett til å kalle seg **von Menzel**.

Referanser
----------

1. 1 2   Gemeinsame Normdatei, besøkt 26. april 2014[Hentet fra Wikidata]
2. 1 2   Brockhaus Enzyklopädie, brockhaus.de, oppført som Adolph Friedrich Erdmann Menzel[Hentet fra Wikidata]
3. 1 2   RKDartists, «Adolf Menzel», RKD kunstner-ID 55298[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   Store sovjetiske encyklopedi (1969–1978), avsnitt, vers eller paragraf Менцель Адольф фон, besøkt 28. september 2015[Hentet fra Wikidata]
8. ↑   Thieme-Becker[Hentet fra Wikidata]
9. ↑   www.parlament-berlin.de[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Adolph von Menzel – kategori av bilder, video eller lyd på Commons Rediger på Wikidata

* (en) Adolph von Menzel – galleri av bilder, video eller lyd på Commons Rediger på Wikidata
* *Denne artikkelen inneholder materiale fra* Encyclopædia Britannica *Eleventh Edition**, en publikasjon som nå er offentlig eiendom.*

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** KulturNav
 |

Portal: Kunst